
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ Αρ. Φύλλου 103 

3 Απριλίου 2012 


ΠΕΡΙΕΧΟΜΕΝΑ 


ΔΙΑΤΑΓΜΑΤΑ 

Καθορισμός όρων και περιορισμών δομήσεως και χρή- 
σεως για τον οικισμό «Εθιά» της Δημοτικής Ενότη¬ 
τας Αστερουσίων του Δήμου Αρχανών - Αστερου- 
σίων (Ν. Ηρακλείου) και χαρακτηρισμός τμήματος 
του οικισμού αυτού ως παραδοσιακού». 1 

ΑΠΟΦΑΣΕΙΣ 

Τροποποίηση του ρυμοτομικού σχεδίου σε τμήμα του 
ΟΤ 323 του Δήμου Νέας Σμύρνης, για την δημιουρ¬ 
γία χώρου Δημοτικού Βρεφονηπιακού Σταθμού.. 2 


ΔΙ ΑΤΑΓΜΑΤ Α 

Αριθμ. 2140/12 (1) 

Καθορισμός όρων και περιορισμών δομήσεως και χρή- 
σεως για τον οικισμό «Εθιά» της Δημοτικής Ενότη¬ 
τας Αστερουσίων του Δήμου Αρχανών - Αστερουσί¬ 
ων (Ν. Ηρακλείου) και χαρακτηρισμός τμήματος του 
οικισμού αυτού ως παραδοσιακού». 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 4 παρ. 1 του Ν. 1577/1985 
-«Γενικός Οικοδομικός - Κανονισμός» (Α'/210), όπως αντι- 
καταστάθηκε με το άρθρο 3 του Ν. 2831/2000 (Α'/140). 

2. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα κυβερνητικά όργανα 
που κυρώθηκε με το άρθρο πρώτο του π.δ/τος 63/2005 
(Α798). 

3. Την υπ’ αρ. 2876/7.10.2009 απόφαση του Πρωθυπουρ¬ 
γού «Αλλαγή τίτλου Υπουργείων» (Β'/2234). 

4. Τις διατάξεις των άρθρωνί (παρ. 2) και 6 του π.δ/τος 189/ 
5-11-2009 «Καθορισμός και ανακατανομή αρμοδιοτήτων 
των Υπουργείων» (Α'/221). 

5. Την υπ’ αρ. Υ14/24.11.2011 απόφαση του Πρωθυ¬ 
πουργού «Καθορισμός αρμοδιοτήτων του Αναπληρωτή 
Υπουργού Περιβάλλοντος Ενέργειας και Κλιματικής 
Αλλαγής Νικολάου Σηφουνάκη (Β'/2740). 

6. Τις διατάξεις των άρθρων 1, 2, 283 και 286 του 
Ν. 3852/2010 «Νέα Αρχιτεκτονική της Αυτοδιοίκησης και 


της Αποκεντρωμένης Διοίκησης - Πρόγραμμα Καλλι¬ 
κράτης» (Α'/87) καθώς και του άρθρου 1 της υπ’ αριθμ. 
45892/11.8.2010 απόφασης του Υπουργού Εσωτερικών, 
Αποκέντρωσης και Ηλεκτρονικής Διακυβέρνησης «Πρω¬ 
τοβάθμιοι και Δευτεροβάθμιοι Οργανισμοί Τοπικής Αυ¬ 
τοδιοίκησης της Χώρας κ.λπ.» (Β'/1292/2010, διόρθωση 
σφάλματος Β71623/2010). 

7. Το υπ’ αρ. Τ.Υ. 12243/17.10.2008 έγγραφο της Δι¬ 
εύθυνσης Τεχνικών Υπηρεσιών - Τμήμα Υδραυλικών 
- Λιμενικών Έργων της Νομαρχιακής Αυτοδιοίκησης 
Ηρακλείου. 

8. Το υπ’ αριθμ. 6994.π.ε.τ./9-3-2009 έγγραφο της Δι¬ 
εύθυνσης Δασών Ηρακλείου Τμήμα - Προστασίας Δα¬ 
σών. 

9. Την υπ’ αριθ. 162/2010 γνωμοδότηση του δημοτικού 
συμβουλίου του Δήμου Αστερουσίων. 

10. Την από 30-8-2010 εισήγηση - αιτιολογική έκθεση 
του Τμήματος Παραδοσιακών Οικισμών της Διεύθυνσης 
Πολεοδομικού Σχεδιασμού. 

11. Την υπ’ αριθ. 80/2010 γνωμοδότηση του Κεντρικού 
Συμβουλίου Χωροταξίας Οικισμού και Περιβάλλοντος. 

12. Το υπ’ αρ. 65/5.12.2011 υπηρεσιακό σημείωμα της 
Διεύθυνσης Πολεοδομικού Σχεδιασμού - Τμήμα Α'. 

13. Το γεγονός ότι από τις κανονιστικές διατάξεις 
του παρόντος διατάγματος δεν προκαλείται δαπάνη 
σε βάρος του κρατικού προϋπολογισμού και του προ¬ 
ϋπολογισμού του οικείου Ο.Τ.Α. 

14. Την υπ’ αριθ. 228/2011 γνωμοδότηση του Συμβουλίου 
της Επικράτειας, με πρόταση του Αναπληρωτή Υπουρ¬ 
γού Περιβάλλοντος Ενέργειας και Κλιματικής Αλλαγής, 
αποφασίζουμε: 

Αρθρο 1 

ΧΑΡΑΚΤΗΡΙΣΜΟΣ 

Ο τομέας Α του οικισμού «Εθιά» της Δημοτικής Ενότη¬ 
τας Αστερουσίων του Δήμου Αρχανών - Αστερουσίων 
Νομού Ηρακλείου, όπως αποτυπώνεται με διακεκομμένη 
μαύρη γραμμή στο σχετικό πρωτότυπο διάγραμμα σε 
κλίμακα 1:2000 που θεωρήθηκε από τον Προϊστάμε¬ 
νο της Διεύθυνσης Τοπογραφικών Εφαρμογών με την 
2140/2012 πράξη του και αντίτυπο του οποίου δημοσι¬ 
εύεται με το παρόν, χαρακτηρίζεται ως παραδοσιακός 
οικισμός. 

Αρθρο 2 

ΟΡΟΙ ΠΡΟΣΤΑΣΙΑΣ ΚΑΙ ΔΟΜΗΣΗΣ 

Στους τομείς Α, Β και Γ του οικισμού «Εθιά», όπως 
αποτυπώνονται στο διάγραμμα του άρθρου 1, οι όροι 
προστασίας και δόμησης των ακινήτων αρχιτεκτονικής 
κληρονομιάς και των λοιπών δομημένων ή μη ακινήτων 
καθορίζονται ως εξής: 

Α. ΤΟΜΕΑΣ Α'- ΠΑΡΑΔΟΣΙΑΚΟ ΤΜΗΜΑ 
Α. 1. ΑΚΙΝΗΤΑ ΑΡΧΙΤΕΚΤΟΝΙΚΗΣ ΚΛΗΡΟΝΟΜΙΑΣ 
Α.1.1. ΟΡΙΣΜΟΙ ΚΑΙ ΟΡΟΙ ΠΡΟΣΤΑΣΙΑΣ 
α) Ακίνητο αρχιτεκτονικής κληρονομιάς θεωρείται 
οποιαδήποτε ιδιοκτησία μέσα .στην οποία υπάρχει πα¬ 
λαιό, παραδοσιακού χαρακτήρα κτίριο ή συγκρότημα 
κτιρίων, που αντιπροσωπεύει το βασικό οικιστικό πρό¬ 
τυπο του κρητικού σπιτιού, όπως αυτό καθορίζεται στην 
επόμενη παράγραφο και που αποτελεί χαρακτηριστικό 
δείγμα της αυτόχθονης αρχιτεκτονικής κληρονομιάς. 

β) Ως βασικό οικιστικό πρότυπο νοείται σύνολο απο- 
τελούμενο από το κυρίως διώροφο κτίριο κατοικίας 
και μονώροφο βοηθητικό κτίσμα που εφάπτεται του 
πρώτου. Τα κτίρια διατάσσονται σε σχήμα Γ, τα υπό¬ 
λοιπα δε όρια του ακινήτου καθορίζονται με υψηλό 
μανδρότοιχο και αυλόθυρα, περικλείοντας την αυλή. Το 
οικιστικό πρότυπο ενίοτε εμφανίζεται και σε απλούστε- 
ρες παραλλαγές και διατάξεις, είτε με μονώροφο και 
το κύριο κτίριο κατοικίας, είτε με μεμονωμένο διώροφο 
κτίριο. Περιβάλλεται όμως πάντα με μανδρότοιχο και 
αυλόθυρα. 

γ) Το ανωτέρω βασικό οικιστικό πρότυπο, με όποιες 
παραλλαγές του απαντάται, θεωρείται παραδοσιακό, 
αντιπροσωπευτικό δείγμα της αρχιτεκτονικής και πολε- 
οδομικής φυσιογνωμίας του οικισμού και προστατεύεται 
στο σύνολο του (κτίρια, μάντρες, παραρτήματα, λειτουρ¬ 
γικά στοιχεία και στοιχεία εξοπλισμού, εσωτερικά και 
εξωτερικά του κτιρίου). 

Η αναγνώριση του αυθεντικού προτύπου και η διάκρι¬ 
ση του από τυχόν μεταγενέστερες επεμβάσεις και αλ¬ 
λοιώσεις διενεργείται από την Επιτροπή Αρχιτεκτονικού 
και Πολεοδομικού Ελέγχου (ΕΠΑΕ). Η ΕΠΑΕ αποφαίνεται 
αιτιολογημένα, αφού λάβει υπόψη τη σχετική τεχνική 
έκθεση του ενδιαφερομένου και τα προσκομιζόμενα 
στοιχεία τεκμηρίωσης, όπως φωτογραφίες, σχέδια και 
άλλα συναφή αποδεικτικά στοιχεία. 

δ) Απαγορεύεται η κατεδάφιση, καταστροφή ή αλλοί¬ 
ωση των ανωτέρω παραδοσιακών κτιρίων - οικιστικών 
προτύπων ή τμημάτων τους, καθώς και επιμέρους στοι¬ 
χείων τους όπως αρχιτεκτονικά ή στατικά ή λειτουργικά 
στοιχεία ή στοιχεία εξοπλισμού (φούρνοι, καμινάδες 
τζάκια, ερμάρια), με μη συμβατές επεμβάσεις και ιδίως 
με επισκευές μετατροπές ή προσθήκες. 

ε) Στα ακίνητα αρχιτεκτονικής κληρονομιάς επιτρέ¬ 
πονται εργασίες συντήρησης ή επισκευής ή, ανακατα- 
σκευής ετοιμόρροπων τμημάτων τους ή ενίσχυσης του 
φέροντος οργανισμού τους. Επιτρέπονται επίσης οι ερ¬ 
γασίες εκσυγχρονισμού των υδραυλικών, ηλεκτρολογι- 
κών και λοιπών συναφών εγκαταστάσεων των ακινήτων, 
εφ’ όσον είναι απαραίτητες για τη χρήση τους. 

στ) Εφόσον τούτο είναι αναγκαίο για τη χρήση του 
ακινήτου, επιτρέπονται περιορισμένες επεμβάσεις στο 
κέλυφος των κτιρίων, όπως μικρή τροποποίηση των 
ανοιγμάτων, προσθήκη λειτουργικών στοιχείων (φούρ¬ 
νος, καμινάδα, εξωτερική κλίμακα), ή στο εσωτερικό 
τους με συνένωση ή διαχωρισμό των χώρων. 


ζ)'0λες οι παραπάνω υπό ε’ και στ’ εργασίες και επεμ¬ 
βάσεις πρέπει να εκτελούνται κατά τα παραδοσιακά 
πρότυπα, με συβασμό στην αρχιτεκτονική φυσιογνωμία, 
την κατασκευαστική δομή και τεχνική του κτίσματος. 
Αξιόλογα στοιχεία της διακόσμησης της μόνιμης επί¬ 
πλωσης ή του εξοπλισμού του κτιρίου, όπως επίπλαστος 
ή ζωγραφικός διάκοσμος ξύλινα εσωτερικά κλιμακοστά¬ 
σια, ερμάρια, θύρες σταμνοθήκες, τζάκια, διατηρούνται 
υποχρεωτικά ή εφόσον τούτο είναι ανέφικτο επανατο- 
ποθετούνται σε άλλη κατάλληλη θέση. 

η) Κατά την υποβολή αιτημάτων στην πολεοδομική 
υπηρεσία για επισκευές και επεμβάσεις, ο ενδιαφερό¬ 
μενος υποχρεούται για άρση τυχόν αλλοιώσεων ή μη 
συμβατών με την φυσιογνωμία του κτιρίου και του οι¬ 
κισμού προσθηκών και επεμβάσεων εν γένει. 

Α.1.2. ΟΡΟΙ ΔΟΜΗΣΗΣ 

Στα ακίνητα αρχιτεκτονικής κληρονομιάς ισχύουν και 
οι ακόλουθοι όροι: 

α) Το βασικό πρότυπο που συγκροτούν τα υφιστάμενα 
κτίρια ή ερείπια αρχιτεκτονικής κληρονομιάς αποτελεί 
την οικιστική χωρητικότητα του ακινήτου. Στα ακίνητα 
αρχιτεκτονικής κληρονομιάς απαγορεύεται οποιαδήπο¬ 
τε προσθήκη, καθ’ ύψος ή κατ’ έκταση. Κατ’ εξαίρεση και 
εφ’ όσον τούτο κρίνεται απαραίτητο για την επανάχρη- 
ση του κτιρίου, επιτρέπονται, ύστερα από έγκριση της 
ΕΠΑΕ, περιορισμένες προσθήκες που δεν επηρεάζουν, 
με τη θέση και το σχήμα τους, την ογκοπλαστική δια¬ 
μόρφωση του προτύπου, ιδίως δε δεν αλλοιώνουν τον 
χαρακτήρα της αυλής και τη σημασία της ως ζωτικού 
χώρου της παραδοσιακής κατοικίας. Η έγκριση συνο¬ 
δεύεται από λεπτομερή αιτιολογική έκθεση, στην οποία 
εξετάζονται, ιδίως η διάταξη των κτιρίων και η ογκο- 
πλαστική διαμόρφωση τους, καθώς και οι οπτικές φυγές 
από τους αύλειους χώρους των γειτονικών κτιρίων ή 
τους κοινόχρηστους χώρους. Ο συνολικός συντελεστής 
δομήσεως του ακινήτου που προκύπτει με την κατά τα 
ανωτέρω προσθήκη σε υφιστάμενο κτίριο δεν δύναται 
να υπερβαίνει το 1,00. Κατά τα λοιπά για την προσθήκη 
ισχύουν οι όροι και οι προϋποθέσεις της παραγράφου 
Α.2. του παρόντος άρθρου, καθώς και του άρθρου 3. 
Στα ακίνητα αρχιτεκτονικής κληρονομιάς το μέγιστο 
επιτρεπόμενο ποσοστό κάλυψης ορίζεται στο 70% της 
επιφάνειας του ακινήτου. Ακίνητα αρχιτεκτονικής κλη¬ 
ρονομιάς με μεγαλύτερη κάλυψη θεωρούνται, ομίμως 
υφιστάμενα, με την προϋπόθεση ότι η μεγαλύτερη κά¬ 
λυψη δεν οφείλεται σε μεταγενέστερες αλλοιώσεις του 
αυθεντικού προτύπου. 

β) Σε περίπτωση ερειπίων ή υπολειμμάτων κτιρίων 
που δεν συγκροτούν ολοκληρωμένο οικιστικό πρότυπο, 
όπως ορίζεται στην προηγούμενη παράγραφο (Α.Ι.Ι.), 
επιτρέπεται η αναστήλωση ή συμπλήρωση του υφιστα¬ 
μένου, κατά τα παραδοσιακά πρότυπα του οικισμού, 
μετά από αιτιολογημένη γνωμοδότηση της Δευτερο¬ 
βάθμιας ΕΠΑΕ. 

γ) Σε περίπτωση ακινήτου αρχιτεκτονικής κληρονομιάς 
το οποίο είναι επικινδύνως ετοιμόρροπο και εφόσον δεν 
υφίσταται ή δυνατότητα αποσόβησης του κινδύνου με 
ήπιες επεμβάσεις αλλά επιβάλλεται η κατεδάφισή του, 
το κτίριο ανακατασκευάζεται στην αρχική του μορφή, 
βάσει αποτύπωσης και φωτογράφησης της υφιστάμενης 
κατάστασης που απαιτείται πριν από τη σύνταξη πρω¬ 
τοκόλλου επικινδύνως ετοιμόρροπου και κατεδάφισης 
του κτιρίου. 

δ) Εφόσον υπάρχουν επαρκή αποδεικτικά στοιχεία, 
με βάση τα οποία τεκμηριώνεται η αρχική μορφή του 
κτιρίου, όπως φωτογραφίες με βέβαια χρονολογία, προ- 
σηκόντως θεωρημένες για τη γνησιότητα τους εγκεκρι¬ 
μένα σχέδια, βιβλιογραφικές μαρτυρίες, επιτρέπονται οι 
εργασίες επισκευής και συντήρησης για την αποκατά¬ 
σταση του αρχικού κτιρίου (στο τυπολογικό, μορφολο- 
γικό και κατασκευαστικό επίπεδο). Οι εργασίες αυτές 
γίνονται κατά τρόπο συμβατό με την κατασκευαστική 
δομή και τεχνική των ακινήτων, ύστερα από αιτιολογη¬ 
μένη κρίση της Δευτεροβάθμιας ΕΠΑΕ. 

Α.2. ΑΔΟΜΗΤΑ - ΛΟΙΠΑ ΑΚΙΝΗΤΑ 
α) - Ελάχιστο Πρόσωπο = ΙΟμ. 

- Ελάχιστο Εμβαδά = 300 μ2 

β) Κατά παρέκκλιση θεωρούνται άρτια και οικοδομή¬ 
σιμα τα οικόπεδα με όποιο εμβαδόν είχαν στις 3.5.1985, 
ημερομηνία δημοσίευσης του από 24.4.1985 π.δ/τος 
(Δ'/181), όπως τροποποιήθηκε και ισχύει, 
γ) Το μέγιστο ποσοστό κάλυψης ορίζεται στο 60%. 
δ) Ο συντελεστής δόμησης ορίζεται ως εξής: 
ι. Για οικόπεδα ίσα ή μικρότερα των 150μ2 σε οκτώ 
δέκατα (0,8) 

ιι. Για το τμήμα πέραν των 150μ2 σε έξι δέκατα (0,6) 
ιιι. Γ ια ακίνητα που είναι μεγαλύτερα των 300 μ2 ο συ¬ 
ντελεστής δόμησης ορίζεται σε τέσσερα δέκατα (0,4) 
ε) Δεν επιτρέπεται η κατασκευή κτιρίων που η επι¬ 
φάνεια τους να ξεπερνά τα 300 μ2 για κατοικία και τα 
400 μ2 για τις λοιπές χρήσεις. 

Β. ΤΟΜΕΑΣ Β - ΑΡΑΙΟΔΟΜΗΜΕΝΟ ΤΜΗΜΑ ΟΙΚΙ¬ 
ΣΜΟΥ 

Β. 1. ΑΚΙΝΗΤΑ ΑΡΧΙΤΕΚΤΟΝΙΚΗΣ ΚΛΗΡΟΝΟΜΙΑΣ 
Γ ια τα ακίνητα αρχιτεκτονικής κληρονομιάς που εμπί¬ 
πτουν στον τομέα Β εφαρμόζονται οι παραπάνω διατά¬ 
ξεις με στοιχεία Α.1.1. και Α.1.2. 

Β.2. ΑΔΟΜΗΤΑ - ΛΟΙΠΑ ΑΚΙΝΗΤΑ 
α) - Οριο αρτιότητας 2000 μ2 

- Ελάχιστο πρόσωπο 16.00μ 

β) Μέγιστο ποσοστό κάλυψης 15% 

γ) Ο συντελεστής δόμησης ορίζεται σε (0,10) 

Γ. ΤΟΜΕΑΣ Γ- ΖΩΝΗ ΠΡΟΣΤΑΣΙΑΣ ΠΑΡΑΔΟΣΙΑΚΟΥ 
ΟΙΚΙΣΜΟΥ 

Στον Τομέα Γ ισχύουν οι διατάξεις του άρθρου 9 
παρ. 2 περίπτ. α’ του Ν. 3937/2011 (Α'/60), καθώς και οι 
διατάξεις της δασικής νομοθεσίας. 

Δ. ΛΟΙΠΟΙ ΟΡΟΙ ΚΑΙ ΠΕΡΙΟΡΙΣΜΟΙ ΔΟΜΗΣΗΣ ΤΟΜΕΩΝ 
Α' +Β' 

Για τους τομείς Α' και Β’, όπως και για ακίνητα αρχιτε¬ 
κτονικής κληρονομιάς στα οποία δύναται να επιτραπεί 
προσθήκη υπό τις προϋποθέσεις του παρόντος στον 
ευρύτερο ιδιοκτησιακό χώρο ισχύουν τα ακόλουθα: 

α) Μέγιστος αριθμός ορόφων κτιρίων δύο (2) με μέ¬ 
γιστο επιτρεπόμενο ύψος τα επτά και ήμισυ (7.50μ), 
μετρούμενο από το χαμηλότερο σημείο της τομής του 
περιγράμματος του κτιρίου με τη φυσική στάθμη του 
εδάφους, έως τη στέψη του κτιρίου, μη συμπεριλαμβα- 
νομένης της στέγης ή του στηθαίου δώματος. Πάνω από 
το μέγιστο ύψος επιτρέπεται μόνο η κατασκευή στέγης 
ή δώματος κατά τα παραδοσιακά πρότυπα. 

β) Απαγορεύεται η κατασκευή κτιρίων επί υποστυλω¬ 
μάτων, καθώς και λυόμενων οικιακών. 

γ) Η τοποθέτηση του κτιρίου στο ακίνητο γίνεται με 
τα παρακάτω κριτήρια: 

ί. ο ακάλυπτος χώρος πρέπει να είναι διατεταγμένος 
σε αυλή ή αυλές 


Ιί. το φυσικό περιβάλλον του ακινήτου και των ομόρων 
του, καθώς και του κοινόχρηστου χώρου, πρέπει να 
προστατεύεται και να αναδεικνύεται, σύμφωνα με τα 
οριζόμενα στο άρθρο 3 παρ. η του παρόντος. 

ΙΙί. Μνημεία ή αξιόλογα κτίρια που βρίσκονται σε άμεση 
γειτνίαση με το υπό ανέγερση κτίριο, όπως και η οπτική 
θέα προς αξιόλογους χώρους του οικισμού πρέπει να 
προστατεύονται και να αναδεικνύονται. 

δ) Κατ’ εξαίρεση η ΕΠΑΕ, με αιτιολογημένη κρίση της 
και μέσα στα όρια των όρων δόμησης που προβλέ¬ 
πει το παρόν διάταγμα, μπορεί να επιτρέψει μεταβολή 
της θέσης και του όγκου του κτιρίου στο ακίνητο, υπό 
την προϋπόθεση ότι οι μεταβολές αυτές συμβάλλουν 
σιη εναρμόνιση του νέου κτιρίου με τα παραδοσιακά, 
πολεοδομικά και αρχιτεκτονικά πρότυπα του οικισμού 
και στην ανάδειξη στοιχείων του δομημένου ή φυσικού 
περιβάλλοντος τα οποία συνιστούν την ιδιαίτερη πολε- 
οδομική και αρχιτεκτονική ταυτότητα του οικισμού. 

ε) Σε περίπτωση που το οικόπεδο του υπό ανέγερση 
κτιρίου γειτνιάζει με πολεοδομικά ενδιαφέροντα σημεία 
του οικισμού, που αποτελούν τοπόσημα, η ΕΠΑΕ δύναται 
να προτείνει στην αρμόδια Υπηρεσία του Υπουργείου 
Περιβάλλοντος, Ενέργειας και Κλιματικής Αλλαγής κα¬ 
θορισμό ειδικών όρων κάί περιορισμών δόμησης, σύμφω¬ 
να με το άρθρο 4 του Ν. 1577/1985, όπως τροποποιήθηκε 
και ισχύει με το άρθρο 3 του Ν. 2831/2000. 

Άρθρο 3 

ΛΟΙΠΟΙ ΜΟΡΦΟΛΟΓΙΚΟΙ ΠΕΡΙΟΡΙΣΜΟΙ 
ΚΑΙ ΟΡΟΙ ΔΟΜΗΣΗΣ 

α) Η μορφολογική διαμόρφωση του κτιρίου, η διάταξη 
του μέσα στο οικόπεδο και τα μορφολογικά του χαρα¬ 
κτηριστικά πρέπει να προσαρμόζονται στα παραδοσι¬ 
ακά πρότυπα της κρητικής αρχιτεκτονικής. Σε γενικές 
γραμμές το κτίριο πρέπει να έχει ορθογώνιους όγκους, 
η σύνθεση του να δημιουργεί διάφορα επίπεδα, από 
μονόροφα και διώροφα τμήματα με κέντρο αναφοράς 
την αυλή, η οποία διαχωρίζεται από τον κοινόχρηστο 
χώρο με ψηλό μαντρότοιχο. 

Επιβάλλεται η διάσπαση του όγκου του κτιρίου σε 
ανεξάρτητους όγκους όταν η συνολική επιφάνεια των 
ορόφων ξεπερνά τα 210 μ2 για κατοικία και 300 μ2 για 
λοιπές χρήσεις. 

β) Οι όψεις των κτιρίων φέρουν μικρά ανοίγματα που 
τονίζουν τον κατακόρυφο άξονα. 

Τα ανοίγματα (θύρες παράθυρα) κατασκευάζονται 
κατά τα παραδοσιακά πρότυπα, διατηρώντας τις ανα¬ 
λογίες και τη σχέση πλήρους-κενού. 

Πάνω από κάθε άνοιγμα επιτρέπεται προστέγασμα 
(γείσο) από συμπαγές υλικό (μονολιθική σχιοτόπλακα) 
μέγιστης προεξοχής πλάτους 10 εκ. 

γ) Τα εξωτερικά κουφώματα κατασκευάζονται τα- 
μπλαδωτά και τα υαλοστάσια με υποδιαιρέσεις (καίτια) 
κατά τα παραδοσιακά πρότυπα του οικισμού. 

δ) Τα κουφώματα επιτρέπεται να φέρουν έντονα χρώ¬ 
ματα. 

ε) Η αυλόθυρα κατασκευάζεται ξύλινη, ταμπλαδωτή 
ή καρφωτή, με υπέρθυρο κατά τα πρότυπα της παρα¬ 
δοσιακής αρχιτεκτονικής. 

στ) Η επικάλυψη του κτιρίου γίνεται με δώμα ή στέγη 
ή και συνδυασμό των δύο, εφόσον το διώροφο τμήμα 
επικαλύπτεται με στέγη και το μονώροφο με δώμα. Η 
μέγιστη κλίση της στέγης ορίζεται στα 35%. 

ζ) Η περίφραξη των οικοπέδων προς την πλευρά των 
κοινοχρήστων χώρων γίνεται από συμπαγή, ψηλό μα- 
ντρότοιχο, μεγίστου ύψους 1,60μ. 

η) Απαγορεύεται ο συνεχής εξώστης πέριξ του κτιρί¬ 
ου. Το μήκος του εξώστη δεν δύναται να υπερβαίνει τα 
2/5 της αντίστοιχης όψης μετά από έγκριση της ΕΠΑΕ. 
Το πλάτος του εξώστη κατά ΓΟΚ και δεν μπορεί να 
υπερβαίνει τα 1.20μ. εκτός μετά από σύμφωνη γνώμη 
της ΕΠΑΕ. 

θ) Υλικά κατασκευής στηθαίων, κιγκλιδωμάτων, εξω¬ 
στών, εξωτερικών κλιμάκων, δωμάτων: ξύλο, μέταλλο, 
τούβλο, πέτρα. 

ι) Η διαμόρφωση των ακαλύπτων χώρων των οικοπέ¬ 
δων πρέπει να συντείνει: 

ί. στην προστασία του υπάρχοντος φυσικού περιβάλ¬ 
λοντος του ίδιου του οικοπέδου, όπως και των ομόρων 
του, με την ελαχιστοποίηση των εκσκαφών και τη δια¬ 
τήρηση των φυσικών στοιχείων (δένδρα, βράχια κ.λπ.) 

μ. στη δημιουργία αισθητικού φυσικού συνόλου μεταξύ 
του οικοπέδου και των ομόρων 
ια) Επιτρέπεται η τοποθέτηση κινητών πετασμάτων 
(τέντες) από μονόχρωμο ύφασμα, σε τόνους άσπρου 
ή μπεζ τόσο σε ιδιωτικούς όσο και σε δημόσιους χώ¬ 
ρους. 

ιβ) Απαγορεύεται η χρήση του αλουμινίου, του πλα¬ 
στικού και άλλων παρεμφερών υλικών σε οποιαδήποτε 
κατασκευή, ακόμη και σε στοιχεία εξοπλισμού του οι¬ 
κισμού (κρήνες μνημεία, πλατείες κ.λπ.). 

ιγ) Δεν επιτρέπεται η τοποθέτηση ηλιακού θερμο¬ 
σίφωνα και φωτοβολταϊκών συστημάτων στα δώματα 
των κτιρίων. 

Ηλιακοί θερμοσίφωνες και φωτοβολταϊκά συστήματα 
μπορούν να τοποθετηθούν στον ακάλυπτο χώρο των 
οικοπέδων και σε σημεία αθέατα κατά το δυνατόν από 
τους κοινόχρηστους χώρους. 

ιδ) Απαγορεύεται γενικά η τοποθέτηση εξωτερικά 
και επί των προσόψεων των κτιρίων στα δώματα ή 
τους εξώστες κλιματιστικών σωμάτων ή όποιου άλλου 
στοιχείου σύγχρονης τεχνολογίας (κεραίες δορυφο¬ 
ρικά πιάτα, μετρητές ηλεκτρικού ρεύματος και γενικά 
ορατά στοιχεία διαφόρων παροχών κ.λπ.) προσβάλλει 
το παραδοσιακό περιβάλλον. 

ιε) Απαγορεύονται τα προστεγάσματα (μαρκίζες- μό¬ 
νιμα ή κινητά). 

ιστ) ί. Οι εξωτερικοί τοίχοι των κτιρίων και οι μανδρό- 
τοιχοι κατασκευάζονται είτε λίθινοι χωρίς τονισμένους 
αρμούς είτε από οποιαδήποτε άλλο υλικό επιχρισμένο 
εξωτερικά με σοβά, αποκλεισμένου του αρτιφισιέλ, ρε- 
λιέφ, πεταχτού κ.λπ. και οποιοσδήποτε άλλης τεχνο¬ 
τροπίας αποκλίνει των παραδοσιακών προτύπων. Στην 
περίπτωση επιχρισμάτων οι τοίχοι βάφονται λευκοί. 

ϋ. Σε περίπτωση κατασκευής ανεπίχριστης λιθοδομής, 
αυτή θα πρέπει να κατασκευάζεται σύμφωνα με τα πα¬ 
ραδοσιακά πρότυπα. Ως εμφανή υλικά όψεων ορίζονται: 
ξύλο ή πέτρα ή συνδυασμός τους. 

ϊϋ. Όταν οι εξωτερικοί τοίχοι του κτιρίου κατασκευάζο¬ 
νται από φέρουσα λιθοδομή πάχους τουλάχιστον 50 εκ., 
τότε η καταλαμβανόμενη επιφάνεια δεν προσμετράται 
στον συντελεστή δόμησης. 

ιν. Απαγορεύονται οποιουδήποτε είδους επενδύσεις 
των εξωτερικών όψεων. 

ιζ) ί. Επιτρέπεται ύστερα από έγκριση της ΕΠΑΕ, η 
τοποθέτηση απλών και περιορισμένων διαστάσεων επι¬ 


γραφών (όχι φωτεινών) που υποδηλώνουν τη χρήση των 
κτιρίων, όπου αυτές αντιστοιχούν. 

ϋ. Απαγορεύεται η ανάρτηση επιγραφών επί στηθαίων 
εξωστών, δωμάτων, κλιμάκων και η τοποθέτηση ελεύ¬ 
θερα ισταμένων ικριωμάτων διαφημιστικών ή άλλων 
πινακίδων στα δώματα ή αλλού. 

ιη) ί. Επιβάλλεται η κατά το δυνατόν διατήρηση της 
μορφής της φυσικής επιφάνειας του εδάφους. 

ϋ. Απαγορεύεται η επιχωμάτωση ή εκσκαφή των ακα¬ 
λύπτων επιφανειών των οικοπέδων προς ανύψωση ή 
υποβίβαση της στάθμης αυτών και εκτελούνται μόνο οι 
απολύτως απαραίτητες εκσκαφές ή επιχωματώσεις για 
την εφαρμογή του περιγράμματος της οικοδομής. 

ίϋ. Δεν επιτρέπεται η καταστροφή ή αλλοίωση αξιόλο¬ 
γων βραχωδών σχηματισμών είτε για οικοδομική χρήση 
ή για οποιαδήποτε άλλη δραστηριότητα. 

ιθ) Κάθε έργο που εκτελείται από Οργανισμό Κοινής 
Ωφέλειας και την Τοπική Αυτοδιοίκηση και γενικά κάθε 
εργασία που αφορά στην διαμόρφωση, τροποποίηση ή 
ανάπλαση κοινοχρήστων χώρων, οδών, πλατειών, κρη¬ 
πιδωμάτων προσαρμόζεται στα παραδοσιακά πρότυπα 
και εκτελείται μετά από έγκριση της σχετικής μελέτης 
από την β’/θμια ΕΠΑΕ. Οι οργανισμοί κοινής ωφέλειας 
αναλαμβάνουν με δαπάνες τους την αναμόρφωση και 
βελτίωση των εγκαταστάσεων τους, ώστε να μην προ¬ 
σβάλλεται το περιβάλλον. 

Αρθρο 4 

ΕΙΔΙΚΕΣ ΔΙΑΤΑΞΕΙΣ 

1. Εφ’ όσον υπάρχει διαμορφωμένος παραδοσιακός 
πολεοδομικός ιστός, τα οικόπεδα που βρίσκονται στο 
συνεκτικό τμήμα του οικισμού είναι οικοδομήσιμα εάν 
έχουν πρόσωπο σε κοινόχρηστο χώρο οποιοδήποτε 
πλάτους. Τα λοιπά ακίνητα είναι οικοδομήσιμα εφόσον 
έχουν πρόσωπο σε νομίμως υφιστάμενο κοινόχρηστο 
χώρο, πλάτους τουλάχιστον 4,00 μέτρων, καθ’ όλο το 
μήκος της πλευράς του ακινήτου. 

2. Για ακίνητα που εμπίπτουν σε δύο (2) από τις κατά 
τα ως άνω καθοριζόμενες ζώνες ο ΣΔ και η μέγιστη 
επιτρεπόμενη κάλυψη προκύπτουν αναλογικά σε σχέση 
με το εμβαδόν των τμημάτων του ακινήτου που εμπίπτει 
σε κάθε ζώνη. 

Όσον αφορά στους λοιπούς όρους και περιορισμούς 
δόμησης εφαρμόζονται οι διατάξεις της ζώνης που κα¬ 
τατείνουν σε μείζονα προστασία του χαρακτήρα του 
παραδοσιακού οικισμού, εξασφαλιζομένης της κατά πα¬ 
ρέκκλιση αρτιότητας που προβλέπεται σε οποιαδήποτε 
των δύο ζωνών. 

3. α) Ο οικισμός ελέγχεται από την ΕΠΑΕ. Η πολεο- 
δομική υπηρεσία αποστέλλει υποχρεωτικά στην ΕΠΑΕ 
το φάκελο οποιουδήποτε θέματος αφορά ανέγερση, 
κατεδάφιση ετοιμόρροπων (μερική ή ολική), επισκευή, 
προσθήκη, αποκατάσταση, αναστήλωση και ανακατα- 
σκευή κτιρίων, αυθαιρέτων κατασκευών, καθώς και θε¬ 
μάτων που αφορούν σε διαμορφώσεις κοινοχρήστων 
ή κοινωφελών χώρων, σε έργα υποδομής κ.λπ. για να 
γνωμοδοτήσει σχετικά. 

β) Κάθε κατασκευή ή δραστηριότητα που εκτελείται 
κατά παράβαση των διατάξεων του παρόντος δ/τος εί¬ 
ναι αυθαίρετη και υπάγεται στις σχετικές για τα αυθαί¬ 
ρετα διατάξεις, όπως ισχύουν, είτε αφορά παράβαση ως 
προς τους όρους δόμησης την ογκομετρία, την διάταξη 
των κτιρίων και διαμόρφωση ελευθέρων χώρων των 

οικοπέδων, την μορφολογική σύνθεση των κτιρίων τους, 
κατασκευαστικούς τρόπους και τα χρησιμοποιούμενα 
υλικά, τις επιγραφές και τις επεμβάσεις στα κτίρια τα 
αντιπροσωπευτικά της παραδοσιακής αρχιτεκτονικής. 

4. Επιτρέπεται η υποβολή των αρχιτεκτονικών μελετών 
με τη μορφή προμελέτης στο στάδιο του προελέγχου 
των αρχιτεκτονικών σχεδίων, προκειμένου να γίνει προ¬ 
έγκριση των αρχών της επισκευής και αποκατάστασης 
των οικιστικών προτύπων του οικισμού ή των αρχών της 
πολεοδομικής και αρχιτεκτονικής σύνθεσης, τόσο για 
ανέγερση νέων κτιρίων, όσο και για τυχόν κατεδαφίσεις 
ανακατασκευές και προσθήκες σε υφιστάμενα. 

5. Με την οριστική μελέτη υποβάλλονται επιπλέον των 
απαιτουμένων δικαιολογητικών: 

α) πλήρες τοπογραφικό διάγραμμα του οικοπέδου, 
όπου εμφαίνονται οι υψομετρικές καμπύλες της υφι¬ 
στάμενης κατάστασης και τυχόν πρόταση διαμόρφωσης 
σύμφωνα με την παράγραφο Ι.η.ί. του άρθρου 3 του 
παρόντος. 

β) έγχρωμες φωτογραφίες με άποψη του δρόμου, 
ώστε να φαίνονται τουλάχιστον τα δύο (2) ακίνητα 
εκατέρωθεν, καθώς και οι φωτογραφίες των απέναντι 
κτιρίων 

γ) τεχνική περιγραφή με αναλυτική αναφορά στο εί¬ 
δος των χρησιμοποιούμενων υλικών. 

6. α) Σε περίπτωση επισκευής υφισταμένου κτιρίου 
αρχιτεκτονικής κληρονομιάς ή προσθήκης σε αυτό υπο¬ 
βάλλονται έγχρωμες φωτογραφίες όλων των όψεων 
του κτιρίου και του εσωτερικού του χώρου, ώστε να 
φαίνονται όλα τα μορφολογικά και καλλιτεχνικά του 
στοιχεία. 

β) Σε περίπτωση κατεδάφισης παραδοσιακού κτιρίου, 
το οποίο χαρακτηρίζεται ως επικινδύνως ετοιμόρροπο, 
επιβάλλεται για την ανακατασκευή του, πριν την έκδοση 
της άδειας κατεδάφισης η προσκόμιση αποτύπωσης 
του κτιρίου. 

7. Σε περίπτωση επισκευής υφιστάμενων κτιρίων, πρέ¬ 
πει να συμμορφώνονται στους μορφολογικούς περιο¬ 
ρισμούς του παρόντος διατάγματος και εγκρίνονται 
από την ΕΠΑΕ. 

Άρθρο 5 
ΧΡΗΣΕΙΣ ΓΗΣ 

1. Εντός των νομίμως υφισταμένων ορίων του οικι¬ 
σμού και στους τομείς Α και Β επιτρέπονται οι εξής 
χρήσεις: 

- Κατοικία 

- Ξενώνες δυναμικού έως 20 κλίνες 

- Εμπορικά καταστήματα που εξυπηρετούν τις καθη¬ 
μερινές ανάγκες των κατοίκων (παντοπωλείο, αρτοποι¬ 
είο, φαρμακείο, χαρτοπωλείο κ.λπ.) 

- Γραφεία, τράπεζες ασφάλειες κοινωφελείς οργα¬ 
νισμοί 

- Κτίρια εκπαίδευσης 

- Εστιατόρια 

- Αναψυκτήρια - καφενεία 

- Θρησκευτικοί χώροι 

- Κτίρια κοινωνικής πρόνοιας 

- Επαγγελματικά εργαστήρια χαμηλής όχλησης εξαι- 
ρουμένων των συνεργείων αυτοκινήτων και δικύκλων 


- Αθλητικές εγκαταστάσεις 

- Πολιτιστικά κτίρια 

Για την εγκατάσταση κάθε άλλης χρήσης πλην της 
κατοικίας απαιτείται η έγκριση της ΕΠΑΕ με στόχο η 
χρήση που εγκρίνεται να μην επιφέρει σοβαρές αλλοιώ¬ 
σεις λόγω θέσης, μεγέθους και είδους τόσο στο φυσικό, 
όσο και στο δομημένο περιβάλλον της περιοχής. 

2. Γ ια την εγκατάσταση κάθε επιτρεπόμενης σύμφω¬ 
να με τις διατάξεις του παρόντος χρήσης πλην της 
κατοικίας επιβάλλεται, πλέον των λοιπών κατά νόμον 
απαιτουμένων προϋποθέσεων, η προέγκριση σχετικής 
προμελέτης από την αρμόδια ΕΠΑΕ και η διαμόρφωση 
της οριστικής μελέτης σύμφωνα με τις τυχόν οδηγίες 
αυτής. 

3. Νομίμως υφιστάμενες μέχρι την έναρξη ισχύος του 
παρόντος διατάγματος χρήσεις οι οποίες εφεξής δεν 
επιτρέπονται σύμφωνα με την παράγραφο 1, διατηρού¬ 
νται, απαγορεύεται όμως η καθ’ οιονδήποτε τρόπο επέ¬ 
κταση τους. Εφ’ όσον οι κατ’ εξαίρεση αυτές χρήσεις 
είναι οχλούσες για τον οικισμό, πρέπει να μετεγκατα- 
αταθούν εντός προθεσμίας 12 ετών από τη δημοσίευση 
του παρόντος. 

Αρθρο 6 

ΜΕΤΑΒΑΤΙΚΕΣ ΔΙΑΤΑΞΕΙΣ 

1. 1. Οικοδομικές άδειες που έχουν εκδοθεί μέχρι τη 
δημοσίευση του παρόντος διατάγματος και ισχύουν, 
εκτελούνται ως έχουν. Σε περίπτωση αναθεώρησης της 
αρχιτεκτονικής μελέτης εφαρμόζονται οι διατάξεις του 
άρθρου 3 του παρόντος διατάγματος. 

2. Αδειες για τις οποίες έχει κατατεθεί πλήρης φάκε¬ 
λος μέχρι την ημερομηνία δημοσίευσης του παρόντος, 
δύνανται να εκδοθούν σύμφωνα με τις προϊσχύουσες 
διατάξεις, τηρουμένων όμως όλων των διατάξεων του 
άρθρου 3 του παρόντος, με υποχρεωτική αναθεώρηση 
των σχετικών μελετών. 

Αρθρο 7 

ΔΙΑΤΗΡΟΥΜΕΝΕΣ ΔΙΑΤΑΞΕΙΣ 

Οι διατάξεις του από 24-4-1985 π.δ/τος (Δ'/181), όπως 
ισχύει, εφαρμόζονται συμπληρωματικά, εφόσον τα σχε¬ 
τικά θέματα δεν ρυθμίζονται διαφορετικά με τις διατά¬ 
ξεις του παρόντος. 

Αρθρο 8 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Υπουργό Περιβάλλοντος, Ενέργειας και Κλιματι¬ 
κής Αλλαγής αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 13 Φεβρουάριου 2012 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΕΝΕΡΓΕΙΑΣ ΚΑΙ ΚΛΙΜΑΤΙΚΗΣ ΑΛΛΑΓΗΣ 

ΝΙΚΟΛΑΟΣ ΣΗΦΟΥΝΑΚΗΣ 

ΑΠΟΦΑΣΕΙ Σ 

Αριθμ. οίκ. 35904 (2) 

Τροποποίηση του ρυμοτομικού σχεδίου σε τμήμα του 
ΟΤ 323 του Δήμου Νέας Σμύρνης, για την δημιουργία 
χώρου Δημοτικού Βρεφονηπιακού Σταθμού. 

Ο ΕΝΤΕΤΑΛΜΕΝΟΣ 

ΠΕΡΙΦΕΡΕΙΑΚΟΣ ΣΥΜΒΟΥΛΟΣ ΑΤΤΙΚΗΣ 
Έχοντας υπ’ όψη: 

1. Τις διατάξεις του Ν. 3852/2010 (ΦΕΚ 87/Α'/10) «Νέα 
Αρχιτεκτονική της Αυτοδιοίκησης και της Αποκεντρω¬ 
μένης Διοίκησης - Πρόγραμμα Καλλικράτης», άρθρο 
186 παρ. στ. 

2. Τις διατάξεις του Π.Δ. 145/10 (ΦΕΚ 238/Α'/10) «Οργα¬ 
νισμός Περιφέρειας Αττικής», όπως τροποποιήθηκε με 
την 44403/11 (ΦΕΚ 2494/Β74-11-11) απόφαση. 

3. Την παρ. Α' εδάφιο 1 της με αρ. 15/2-2-11 Εγκυκλίου 
του Υπ. Εσωτερικών Αποκ/σης και Ηλεκτρονικής Δια¬ 
κυβέρνησης. 

4. Την με αρ. πρωτ. οικ. 34794/18-5-2011 (ΦΕΚ 1062/ 
Β'/30-5-11) απόφαση Περιφερειάρχη Αττικής, με την 
οποία μεταβιβάζει τις αρμοδιότητες του Χωρικού Σχε- 
διασμού στον εντεταλμένο περιφερειακό σύμβουλο 
Καλλικράτη Μανιάτη. 

5. Τις διατάξεις του από 17-7-23 Ν. Δ/τος και ειδικότερα 
τα άρθρα 1, 3, 7, 9 και 70 όπως ισχύουν σήμερα. 

6. Τις διατάξεις του άρθρου 29 Α του Ν. 1558/85, όπως 
προστέθηκε με το άρθρο 27 του Ν. 2801/92 (ΦΕΚ 154/ 
Α792), που αναφέρονται και στις διατάξεις του αρ. 90 
του Κώδικα Νομοθεσίας για την Κυβέρνηση και τα κυ¬ 
βερνητικά όργανα που κυρώθηκε με το Π.Δ. 63/2005 
(ΦΕΚ 98/Α72005). 

7. Τις διατάξεις του κώδικα Βασικής Πολεοδομικής 
Νομοθεσίας (ΦΕΚ 580/Δ727-7-99) και ειδικότερα τα άρ¬ 
θρα 152,154 και 160. 

8. Τις διατάξεις του άρθρου 29 του Ν. 2831/2000 (ΦΕΚ 
140/Α700) όπως αντικαταστάθηκαν από το άρθρο 10 
του Ν. 3044/26-8-02 (ΦΕΚ 197/Α702). 

9. Τις διατάξεις του Ν. 2882/2001 (ΦΕΚ 17/Α701) «Κώδι¬ 
κας Αναγκαστικών Απαλλοτριώσεων» και του Ν. 2985/ 
/2002 (ΦΕΚ 18/Α702). 

10. Τις διατάξεις των Ν. 3937/11 (ΦΕΚ 60/Α731-3-11) άρ¬ 
θρου 30 και 34 και Ν. 4030/2011 (ΦΕΚ 294/Α725-10-2011) 
άρθρο 45 σχετικά με την συγκρότηση των ΣΥΠΟΘΑ και 
την απρόσκοπτη λειτουργία των ΣΧΟΠ μέχρι συστάσε- 
ως των ΣΥΠΟΘΑ. 

11. Το ΦΕΚ 337Δ/6-5-88 Δ/γμα ρυμοτομίας της περι¬ 
οχής. 

12. Τα νόμιμα δικαιολογητικά που περιέχονται στο 
φάκελο τροποποίησης σχεδίου. 

Και επειδή: 

1. Το Δημοτικό Συμβούλιο Νέας Σμύρνης με την 
υπ’ αριθ. 317/2009 ομόφωνη απόφαση γνωμοδότησε 
υπέρ της τροποποίησης του ρυμοτομικού σχεδίου σε 


τμήμα του ΟΤ 323 με τον χαρακτηρισμό σε χώρο για 
την δημιουργία Δημοτικού Βρεφονηπιακού Σταθμού. 

2. Σύμφωνα με την υπ’ αρ. ΔΥ/27-10-2011 Εισήγηση 
του Τμήματος Χωρικού Σχεδιασμού, της Δ/νσης Περι¬ 
βάλλοντος και Χωρικού Σχεδιασμού της Περιφέρειας 
Αττικής προς το ΣΧΟΠ Πολεοδομίας Δήμου Ελληνικού 
- Αργυρούπολης, πρέπει να γίνει δεκτή η αιτούμενη 
τροποποίηση ρυμοτομικού σε τμήμα του ΟΤ 323 του 
Δήμου Νέας Σμύρνης, γιατί ύστερα από μελέτη του φα¬ 
κέλου διαπιστώθηκε ότι συντρέχουν, κατά την ισχύουσα 
νομοθεσία, οι προϋποθέσεις: 

α Η ύπαρξη σοβαρής πολεοδομικής ανάγκης. 

β. Δεν προκαλείται δαπάνη σε βάρος του κρατικού ή 
δημοτικού προϋπολογισμού, σύμφωνα την υπ’ αρ. 6362/ 
16-2-2010 Βεβαίωση του Δημάρχου Νέας Σμύρνης. 

γ. Η τήρηση από τον Δήμο Νέας Σμύρνης της κατά 
νόμο διαδικασίας σύμφωνα με το από 17-7-23 Ν. Δ/μα, 
όπως ισχύει σήμερα. 

3. Το ΣΧ.Ο.Π. Πολεοδομίας Δήμου Ελληνικού - Αργυ¬ 
ρούπολης, με την 1/2/18-1-12 συνεδρίαση, 2ο θέμα, γνω¬ 
μοδότησε ομόφωνα υπέρ της τροποποίησης σε τμήμα 
του ΟΤ 323 του ρυμοτομικού σχεδίου του Δήμου Νέας 
Σμύρνης, σύμφωνα με την ΔΥ/27-10-2011 εισήγηση της 
Υπηρεσίας. 

4. Η εν λόγω τροποποίηση είναι άλως εντοπισμένη 
τροποποίηση, βασιζόμενη κυρίως στο κοινό όφελος, δεν 
ευρίσκεται επί Βασικού Οδικού Δικτύου ούτε είναι σε 
περιοχή ιδιαιτέρου φυσικού κάλλους ή χαρακτηρισμένη 
ως διατηρητέου περιβαλλοντικού ενδιαφέροντος, ή κη¬ 
ρυγμένου αρχαιολογικού χώρου, σύμφωνα με το άρθρο 
10 του Ν. 3044/02 (ΦΕΚ 197/Α702), αποφασίζουμε: 

1. Εγκρίνεται η τροποποίηση του ρυμοτομικού σχεδίου 
του Δήμου Νέας Σμύρνης στο με στοιχεία (Α-Β-Γ-Δ-Ε- 
Ζ-Η-Ο-Ι-Α) τμήμα του ΟΤ 323, με τον καθορισμό του 
σε χώρο Βρεφονηπιακού Σταθμού και με τους όρους 
δόμησης που ισχύουν στο ΟΤ 323, όπως αναλυτικά φαί¬ 
νεται στο τοπογραφικό διάγραμμα, σε κλίμακα 1:500 
που συνοδεύει την απόφαση αυτή. 

2. Η ισχύς αυτής της απόφασης αρχίζει από την ημερομη¬ 
νία δημοσίευσης της στην Εφημερίδα της Κυβερνήσεως. 

3. Επιτρέπεται η υποβολή προσφυγής στον Γενικό 
Γραμματέα Αποκεντρωμένης Διοίκησης Αττικής μέχρι 
συστάσεως της αυτοτελούς Υπηρεσίας εποπτείας ΟΤΑ 
(Ελεγκτής Νομιμότητας), μόνο για παράβαση του Νό¬ 
μου, σύμφωνα με τις διατάξεις του άρθρου 227 του 
Ν. 3852/2010 (ΦΕΚ 87/Α710) και σε προθεσμία δέκα πέντε 
(15) ημερών, από την δημοσίευσή της, στην Εφημερίδα 
της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Μαρτίου 2012 
Ο Εντεταλμένος Περιφερειακός Σύμβουλος 
ΚΑΛΛΙΚΡΑΤΗΣ ΜΑΝΙΑΤΗΣ 

ΕΘΝΙΚΟ ΤΥΠΟΓΡΑΦΕΙΟ 

Για τεχνικούς Λόγους στο σχεδιάγραμμα, 
έγινε σμίκρυνση,κατά ποσοστό 31% 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠ0ΔΙΣΤΡΙ0Υ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 











































































